1973R1692 — DA — 09.04.1990 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EØF) Nr. 1692/73

af 25. juni 1973

om de beskyttelsesforanstaltninger, der er fastsat i overenskomsten mellem de europæiske økonomiske Fællesskab og kongeriget Norge

RÅDET FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: ud fra følgende betragtninger: en overenskomst mellem Det europæiske økonomiske Fællesskab og kongeriget Norge er undertegnet i Bruxelles den 14. maj 1973, den fremgangsmåde, der skal anvendes ved gennemførelsen af de beskyttelsesklausuler, der er omhandlet i traktaten om oprettelse af Det europæiske økonomiske Fællesskab, er fastsat i selve traktaten; derimod er de nærmere regler for gennemførelsen af de beskyttelsesklausuler og forebyggende bestemmelser, der er fastsat i artiklerne 22 til 27 i overenskomsten endnu ikke fastsat, UDSTEDT FØLGENDE FORORDNING:

Artikel 1

Rådet kan efter fremgangsmåden i artikel 113 i traktaten beslutte for Den blandede Komité, der er nedsat ved overenskomsten mellem Det europæiske økonomiske Fællesskab og kongeriget Norge — herefter benævnt overenskomsten — at indbringe ►M1 de foranstaltninger, som er omhandlet i artiklerne 22, 24, 24a og 26 ◄ i denne overenskomst. I givet fald vedtager Rådet disse foranstaltninger efter den samme fremgangsmåde.

Kommissionen kan fremsætte de nødvendige forslag i denne henseende på eget initiativ, eller på anmodning fra en medlemsstat.

Artikel 2

1. Såfremt der foreligger forhold, der kan begrunde, at Fællesskabet anvender de i artikel 23 i overenskomsten omhandlede foranstaltninger, afgiver Kommissionen, efter enten på eget initiativ eller efter begæring af en medlemsstat at have undersøgt akterne, udtalelse om forholdenes forenelighed med overenskomsten. Kommissionen foreslår i givet fald Rådet at vedtage beskyttelsesforanstaltninger, som fastsættes efter fremgangsmåden i artikel 113 i traktaten.

2. Såfremt der foreligger forhold, som vil kunne stille Fællesskabet over for beskyttelsesforanstaltninger i medfør af artikel 23, i overenskomsten, afgiver Kommissionen, efter at have undersøgt akterne, udtalelse om disse forholds forenelighed med de i overenskomsten anførte principper. I givet fald afgiver den passende henstillinger.

Artikel 3

Såfremt der foreligger forhold, der vil kunne begrunde, at Fællesskabet anvender de i artikel 25 i overenskomsten omhandlede foranstaltninger, anvendes den i forordning (EØF) nr. 459/68 ( 1 ) fastsatte fremgangsmåde.

▼M1

Artikel 4

1. Når særlige omstændigheder gør øjeblikkelig indgriben nødvendig i de i artikel 24, 24a og 26 i overenskomsten omhandlede situationer samt i tilfælde af eksportstøtte med direkte og øjeblikkelig indvirkning på samhandelen, kan de i artikel 27, stk. 3, litra e), i overenskomsten fastsatte forebyggende foranstaltninger vedtages efter den nedenfor anførte fremgangsmåde.

2. Kommissionen bistås af et udvalg, der består af repræsentanter for medlemsstaterne, og som har Kommissionens repræsentant som formand.

Udvalget træder sammen efter indkaldelse fra formanden. Denne meddeler straks medlemsstaterne alle hensigtsmæssige oplysninger.

3. Efter høring af udvalget kan Kommissionen på eget initiativ eller på anmodning af en medlemsstat træffe afgørelse om passende foranstaltninger. Kommissionens afgørelse meddeles alle medlemsstaterne. Den bliver umiddelbart gældende.

4. Såfremt Kommissionens indgriben har fundet sted på anmodning af en medlemsstat, træffer Kommissionen afgørelse inden for en frist af højst fem arbejdsdage efter modtagelsen af anmodningen.

5. Enhver medlemsstat kan indbringe Kommissionens afgørelse for Rådet inden for en frist på højst fem arbejdsdage fra afgørelsens meddelelse.

Rådet kan med kvalificeret flertal træffe en anden afgørelse inden for en frist på højst ti arbejdsdage fra sagens forelæggelse.

▼B

Artikel 5

Bestemmelserne i denne forordning berører ikke anvendelsen af de i traktaten, særlig artiklerne 108 og 109, omhandlede beskyttelsesklausuler i henhold til de fremgangsmåder, der er fastsat heri.

Artikel 6

Fællesskabets meddelelse til Den blandede Komité i henhold til artikel 27, stk. 2, i overenskomsten foretages af Kommissionen.

▼M1 —————

▼B

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 93 af 17. 4. 1968, s. 1.